utagering
Store norske leksikon,Psykologi,Personlighetspsykologi
Utagering er en tendens til å leve ut indre konflikter, impulser eller affekter uten å ta hensyn til situasjon og de konsekvenser væremåten kan ha for andre. Begrepet brukes vanligvis i negativ betydning.
Utagering kan skje når personer er under stort indre press, men det kan også være del av en psykisk lidelse som for eksempel schizofreni, en manisk episode eller en alvorlig personlighetsforstyrrelse. Atferd som oppfattes som utagering, kan også oppstå som en konsekvens av akutt påvirkning av hjernens funksjon, for eksempel påvirkning av rusmidler eller hjernesykdom (for eksempel epilepsi). Les mer i Store norske leksikon atferd aggresjon